Държавен вестник, бр. 80, 2019 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  80
 
(8) ако е приложимо, да информира Отсрещната страна, ако е взето решение за 
временно отстраняване на Отсрещната страна, и за начина, по който Отсрещната 
страна може да оспори това решение съгласно Раздел III, Член 9.4. 
 
(ii) Всички изменения на Известието за констатация на трето лице от страна на Комисаря 
по изпълнението изискват писменото съгласие на CCO преди неговото издаване. 
 
 
4.6 Съдържание на Известие за взаимно прилагане на изискванията; Без последващи действия 
 
 
(i) Известието за взаимно прилагане на изискванията трябва: 
 
(1) да идентифицира физическото или юридическото лице, предмет на Решението 
за отстраняване („Засегнатата страна”); 
 
(2) да представи в резюме процеса на Взаимно прилагане на изискванията, който 
Банката следва; 
 
(3) да посочи, че Банката ще отстрани всяка Засегната страна за същия период 
и при същите условия като тези, постановени в Решението за отстраняване; и 
 
(4) да включва всякаква друга информация, която Комисарят по изпълнението 
счита за съществена. 
 
(ii) Известието за взаимно прилагане на изискванията не подлежи на последващи действия, 
освен посочените в Раздел III, Член 5.7(iii) и Раздел III, Член 10.3(iii). 
 
4.7 Достъп на чувствителни материали 
 
 
Независимо от друга разпоредба в тази Политика, преди издаването на Известие за забранена 
практика или Известието за констатация на трето лице Комисарят по изпълнението може по своя 
собствена преценка и/или по искане на CCO да се съгласи да откаже на Отсрещната страна достъп 
до определено доказателство , представено на Комисаря по изпълнението, с аргумента, че 
конкретното доказателство може да застраши живота, безопасността или благосъстоянието на лице 
или представлява нарушение на писмен ангажимент на Банката, или на политика на Банката. Ако 
Комисарят по изпълнението отхвърли искането на CCO, CCO има възможност да оттегли това 
доказателство или да оттегли цялото Известие. 
 
4.8 Процедури, последващи издаването на Известие за забранена практика или Известие за 
констатация на трето лице 
 
 
(i) Ако след получаване или предполагаемо получаване на Известие за забранена практика 
или Известие за констатация на трето лице и в срока, определен в настоящите разпоредби, 
Отсрещната страна не представи Отговор за оспорване на Известието, Комисарят по 
изпълнението издава Решение на Комисаря по изпълнението срещу Отсрещната страна, 
което съдържа: обобщено изложение на относимите факти, определената от него 
виновност на Отсрещната страна и Свързано с него лице, Действието по прилагане на 
изискванията, което ще бъде наложено на Отсрещната страна и всяко свързано лице, и 
причините за това; и начинът, по който Отсрещната страна или CCO може да Обжалват 
това Решение на Комисаря по изпълнението в съответствие с Раздел III, Член 7.1. 
Действието по прилагане на изискванията подлежи на оповестяване в съответствие с 
Раздел III, Членове 10.3(i)(1) или 10.3(ii) (който от тях е приложим). 
 
(ii) Ако в предписания срок в Известието за забранена практика или в Известието за 
констатация на трето лице, в зависимост от случая, Отсрещната страна представи 
Възражение за оспорване на Известието, с този въпрос се процедира по начина, предвиден 
в Раздел III, Член 5.